Document ID: /roh_data/filtered/fineweb-2-filterrobots_roh.jsonl.gz/54679

Suenter il bien start ella nova sesiun cun 3 puncts eran ils giuvens Sursilvans motivai dad era recaltgar ulteriurs puncts ella secunda runda da campiunadi. Cun Herisau e Tuggen spitgavan dus fetg ferms adversaris.
Finalmein suenter in miez onn rolla il bal puspei en 4. Ligia tier ils umens dils Desertina Bulls. Suenter ina greva davosa sesiun ella nova gruppa, ein quei onn tut ils segns sin attacca. La lavur dils davos onns duei finalmein vegnir pagada anavos cun puncts. Quella sesiun astga in plaz sut ils emprems tschun esser la finamira.
Era l'equipa U21 da nossas giuvnas ha entschiet la sesiun. Cun duas terradas ei quei buca gartegiau optimal. La stretga terrada muossa denton, ch'ellas ein silla dretga via.
Lantschau la nova sesiun cun duas victorias
Damas 2. ligia
Claudia Flury
Las damas dils Desertina Bulls han entschiet la sesiun d’unihoc 2017/18 ella 2. ligia la dumengia vargada a Kaltbrunn. Las adversarias dall’emprema runda eran cun Wängi e Schaan bein enconuschentas allas damas ord ils stretgs giugs dalla sesiun vargada.
Nos juniors A han entschiet la sesiun cun duas bravas terradas. La munconza d'experientscha sin plaz pign ei aunc veseivla el mument. Luvrar vinavon vid igl agen giug e buca schar demotivar, ei ussa la devisa.
Terrada per las damas al giug da cup
Damas 2. ligia
El giug da cup encunter ils Nesslau Sharks han nossas damas giu negina schanza ed aschia spiars cun 1:11 encunter l'equipa ord l'emprema ligia. Mo era ord aschia in giug selai emprender ina massa.